Ρόναλντ Γκόμεζ

Ο **Ρόναλντ Γκόμεζ Γκόμεζ** (*Ronald Gómez Gómez,* γεννημένος στις 24 Ιανουαρίου 1975, Πουνταρένας) είναι Κοσταρικανός παλαίμαχος ποδοσφαιριστής, ο οποίος αγωνιζόταν ως επιθετικός.

Ήταν ένας σημαντικός παίκτης της Εθνικής Κόστα Ρίκα κατά τη διάρκεια των δεκαετιών του 1990 και του 2000 και λογίζεται ως ένας από τους καλύτερους επιθετικούς της, γνωστός για τα σουτ οβίδες και την άριστη ντρίμπλα.

Ο Γκόμεζ είναι, μαζί με τον Πάολο Γουάντσοπ, ο πρώτος σκόρερ για την Κόστα Ρίκα στο Παγκόσμιο Κύπελλο, με τρία γκολ.

## Σταδιοδρομία

### Πρώτα χρόνια
Γεννημένος στο Πουνταρένας ως το 12ο παιδί της Φρανσίσκα Γκόμεζ, μεγάλωσε στο χωριό Πίλας ντε Κανχέλ στην επαρχία Γκουανακάστε. Του είχαν δώσει το ψευδώνυμο *La Bala*.

Ξεκίνησε τη σταδιοδρομία του στην Α.Ν. Καρμελίτα και σημείωσε το πρώτο του γκολ στο πρωτάθλημα, στις 20 Σεπτεμβρίου 1992, εναντίον της Σαπρίσα. Στη συνέχεια σημείωσε 45 γκολ για την Αλαχουελένσε, πριν μετακομίσει στο εξωτερικό.

### Χρόνια στο εξωτερικό
Ο Γκόμεζ αγωνίστηκε σε 6 διαφορετικές χώρες: στην Ισπανία με τη Σπόρτινγκ Χιχόν και την Έρκουλες του Αλικάντε, στη Γουατεμάλα με τη Μουνισιπάλ, στην Ελλάδα με τον ΟΦΗ, στο Κουβέιτ με την Καντσία, στο Μεξικό με την Ιραπουάτο και στην Κύπρο με το ΑΠΟΕΛ, όπου κέρδισε το Πρωτάθλημα Κύπρου.

### ΟΦΗ
Το καλοκαίρι του 1999, ο ΟΦΗ πήρε την απόφαση να αποκτήσει τον Ρόναλντ Γκόμεζ από τη γκουατεμαλική ομάδα Municipal, σηματοδοτώντας την επιστροφή του Κοσταρικανού επιθετικού στην Ευρώπη μετά από θητείες στη Σπόρτινγκ Χιχόν και την Έρκουλες. Παρά τον αρχικό δισταγμό του κρητικού συλλόγου λόγω των κινδύνων της μεταγραφής, η συμφωνία ολοκληρώθηκε μέσα σε λίγες ώρες, και ο Γκόμεζ καθιερώθηκε γρήγορα ως μία από τις πιο σημαντικές μορφές του ελληνικού ποδοσφαίρου εκείνης της εποχής.

Γνωστός ως το κλασικό "9άρι" της δεκαετίας του '90, ο Γκόμεζ έγινε cult φιγούρα στην Ελλάδα χάρη στην εξαιρετική του ικανότητα στο σκοράρισμα. Άφησε ανεξίτηλο το στίγμα του στον ΟΦΗ, σκοράροντας 48 γκολ σε 105 εμφανίσεις. Η απόδοσή του βοήθησε την ομάδα να εξασφαλίσει συμμετοχή στο Κύπελλο UEFA της σεζόν 2000–01, με 19 γκολ εκείνη τη σεζόν.

Μία από τις πιο αξέχαστες στιγμές του ήταν το εκπληκτικό γκολ εναντίον της Προοδευτικής, το οποίο θεωρείται ένα από τα ωραιότερα στην ιστορία του ελληνικού ποδοσφαίρου. Η θητεία του στον ΟΦΗ εδραίωσε την κληρονομιά του, και παραμένει αγαπητή φιγούρα στους οπαδούς του συλλόγου.

### Σαπρίσα
Με τη Σαπρίσα, έχει κερδίσει 4 πρωταθλήματα  και 1 ΚΟΝΚΑΚΑΦ Τσάμπιονς Λιγκ και ήταν μέρος της ομάδας που έπαιξε στο Παγκόσμιο Πρωτάθλημα Συλλόγων του 2005, όπου η Σαπρίσα τερμάτισε τρίτη, πίσω από τη Σάο Πάολο και τη Λίβερπουλ. Σκόραρε το νικηφόρο γκολ στα τελευταία λεπτά του αγώνα, στον οποίο η ομάδα του κέρδισε για να επιτύχει να τερματίσει την τρίτη θέση του τουρνουά εναντίον της Αλ Ιτιχάντ. Το συγκεκριμένο γκολ, θεωρήθηκε μεταξύ των καλύτερων του τουρνουά.

### Επιστροφή από τη συνταξιοδότηση
Τον Ιούνιο του 2009, ο Γκόμεζ επέστρεψε από την ποδοσφαιρική συνταξιοδότηση για μια τελευταία σεζόν στη Σάντος ντε Γκουάπιλες, αφού προηγουμένως είχε υποβιβαστεί στην δεύτερη κατηγορία ως προπονητής της Καρμελίτα. Μετά από αυτή τη σεζόν, έγινε ο προπονητής της ομάδας.

## Εθνική ομάδα
Έκανε το ντεμπούτο του για την Εθνική Κόστα Ρίκα σε έναν αγώνα του Κόπα Σεντροαμερικάνα, τον Φεβρουάριο του 1993, εναντίον της Νικαράγουας. Με την Κόστα Ρίκα, είχε συνολικά 93 συμμετοχές και 26 γκολ. Εκπροσώπησε τη χώρα του σε 27 αγώνες της προκριματικής φάσης του Παγκοσμίου Κυπέλλου και αγωνίστηκε στα Παγκόσμια Κύπελλα του 2002 και 2006. Έπαιξε επίσης στο Κόπα Σεντροαμερικάνα  του 1993 και του 2001, στα ΚΟΝΚΑΚΑΦ Γκολντ Καπ του 1993, του 2000 και του 2002 και στα Κόπα Αμέρικα του 1997, του 2001 και του 2004.

Η τελευταία του διεθνής συμμετοχή, ήταν το Μάρτιο του 2008 σε έναν φιλικό αγώνα εναντίον του Περού.

## Προπονητική σταδιοδρομία
Έκανε το ντεμπούτο του ως προπονητής της Καρμελίτα τον Ιανουάριο του 2009. Τον Οκτώβριο του 2010, απολύθηκε από τη Σάντος ντε Γκουάπιλες και αργότερα προπόνησε τις ομάδες της δεύτερης κατηγορίας, Ντεπορτίβο Καρταγένα και Γιουβεντούδ Εσαζουκένια. Το Σεπτέμβριο του 2013, ανέλαβε την Αλκόνες ΦΚ από τη Γουατεμάλα και τον Μάιο του 2014 επέστρεψε στην Κόστα Ρίκα για να αναλάβει την Λιμόν.

Τον Αύγουστο του 2023, ο Ρόναλντ Γκόμεζ, πρώην παίκτης του ΟΦΗ, επέστρεψε στην Ελλάδα ως προπονητής του Απόλλωνα Σμύρνης, που προετοιμαζόταν για τη νέα σεζόν στη Γ΄ Εθνική. Η πρόσληψή του σηματοδότησε την επιστροφή μιας γνώριμης φιγούρας στο ελληνικό ποδόσφαιρο, καθώς ο Γκόμεζ είχε υπάρξει ένας από τους κορυφαίους επιθετικούς του ΟΦΗ κατά τη διάρκεια της καριέρας του από το 1999 έως το 2003. Πριν αναλάβει τον Απόλλωνα Σμύρνης, ο Γκόμεζ είχε διατελέσει προπονητής της Σάντα Λούτσια στη Γουατεμάλα. Η επιστροφή του στην Ελλάδα και συγκεκριμένα στον Απόλλωνα Σμύρνης σηματοδότησε τις φιλοδοξίες της ομάδας να αναδιοργανωθεί και να διεκδικήσει την άνοδο, ελπίζοντας ότι η εμπειρία του Γκόμεζ θα τους οδηγήσει στην επιτυχία. Ωστόσο, η θητεία του με τον Απόλλωνα Σμύρνης έληξε στις 28 Φεβρουαρίου 2024.

Μετά την αποχώρησή του από τον Απόλλωνα Σμύρνης, ο Γκόμεζ ανέλαβε τη θέση του προπονητή στην Ντεπορτίβο Ατσουάπα στη Γουατεμάλα, όπου ξεκίνησε μια νέα πρόκληση για την άνοδο της ομάδας στη φάση των τελικών του Torneo Clausura 2024.

## Προσωπική ζωή
Είναι παντρεμένος με την Τζίνα Σότο και έχουν δύο γιους, τον Εστεμπάν και το Ντάνιελ.

## Διακρίσεις

* **[[Πρωτάθλημα ποδοσφαίρου Κόστα Ρίκα|Πρωτάθλημα της Κόστα Ρίκα]] (3):** 
** 1995-96, 2005-06, 2007-08 
* **[[Κύπελλο Πρωταθλητριών Ποδοσφαίρου Κεντρικής Αμερικής|Κύπελλο Πρωταθλητριών Κεντρικής Αμερικής]]  (1):** 
** 1996 
* **[[ΚΟΝΚΑΚΑΦ Τσάμπιονς Λιγκ]] (1):** 
** 2005 
* **[[Α΄ κατηγορία ποδοσφαίρου ανδρών Κύπρου|Α' Κατηγορία Κύπρου]] (1):** 
** 2006-07

## Παραπομπές


## Εξωτερικοί σύνδεσμοι

* 
* Προφίλ του Παγκοσμίου Κυπέλλου 2006  - Nación 
*Προφίλ στο Transfermarkt.com

Κατηγορία:Κοσταρικανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Κόστα Ρίκα
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 1993
Κατηγορία:Ποδοσφαιριστές Κόπα Αμέρικα 1997
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2000
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2002
Κατηγορία:Ποδοσφαιριστές Κόπα Αμέρικα 2001
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Κόπα Αμέρικα 2004
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές ΛΔ Αλαχουελένσε
Κατηγορία:Ποδοσφαιριστές Σπόρτινγκ Χιχόν
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Έρκουλες Αλικάντε
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Καντσία ΣΚ
Κατηγορία:Ποδοσφαιριστές Ντεπορτίβο Σαπρίσα
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Προπονητές ποδοσφαίρου Απόλλωνα Σμύρνης